SmartDrive Enhanced Private Car Lembaran Pendedahan Produk Tarikh: sama seperti tarikh sebut harga Nota Penting 1. Baca Lembaran Pendedahan Produk ini sebelum anda memutuskan untuk mengambil Polisi Insurans SmartDrive Enhanced Private Car ini. Sila pastikan anda turut membaca terma dan syarat am polisi ini. 2. Anda juga dinasihatkan untuk mengambil perhatian tentang jadual manfaat Kematian dan Hilang Upaya dalam polisi insurans anda. Anda mesti mencalonkan penama dan memastikan bahawa penama anda mengetahui tentang polisi yang telah anda beli. Anda harus membaca dan memahami polisi insurans ini dan berbincang dengan ejen atau terus menghubungi kami untuk maklumat lanjut. 3. Menurut Perenggan 5 Jadual 9 Akta Perkhidmatan Kewangan 2013, sekiranya Anda memohon untuk Insurans ini semata-mata untuk tujuan yang tidak berkaitan dengan perdagangan, perniagaan atau profesion Anda, Anda mempunyai kewajipan untuk mengambil langkah yang munasabah untuk tidak memberi gambaran yang salah ketika menjawab soalan-soalan di dalam Borang Cadangan (atau semasa Anda memohon untuk insurans ini). Anda mesti menjawab soalan dengan lengkap dan tepat. Kegagalan untuk mengambil langkah yang munasabah dalam menjawab soalan-soalan boleh mengakibatkan pembatalan kontrak insurans anda, penolakan atau pengurangan tuntutan anda, perubahan terma atau pembatalan kontrak insurans anda. Kewajipan pendedahan di atas akan diteruskan sehingga masa kontrak insurans anda dimasuki, diubah atau diperbaharui dengan kami. Selain menjawab soalan-soalan di dalam Borang Cadangan (atau ketika anda memohon untuk insurans ini), anda dikehendaki untuk mendedahkan apa-apa perkara lain yang diketahui mempunyai kaitan dengan keputusan kami dalam menerima risiko dan menentukan kadar dan terma yang akan dikenakan. Anda juga mempunyai kewajipan untuk memberitahu kami dengan serta-merta sekiranya sebarang maklumat yang diberikan di dalam Borang Cadangan (atau semasa anda memohon untuk insurans ini) adalah tidak tepat atau telah berubah pada bila-bila masa selepas kontrak insurans anda telah berkuat kuasa, diubah atau diperbaharui dengan kami. 1. Apakah produk ini? Polisi ini melindungi anda terhadap liabiliti anda kepada pihak ketiga untuk kecederaan atau kematian, kerosakan harta benda pihak ketiga, dan kerosakan akibat kemalangan atau kebakaran terhadap kenderaan anda atau kecurian kenderaan anda. 2. Apakah perlindungan / manfaat yang disediakan? Polisi ini melindungi: A. Kerugian atau kerosakan terhadap kenderaan anda sendiri akibat kebakaran, kecurian atau kemalangan yang tidak disengajakan. B. Liabiliti Anda atau liabiliti pemandu sah anda terhadap pihak ketiga untuk: kecederaan anggota dan kematian; dan Kerosakan atau kerugian harta. Manfaat tambahan yang anda boleh beli dengan membayar premium tambahan: Cermin depan, tingkap atau bumbung matahari yang pecah Perlindungan liabiliti penumpang Kerosakan berpunca dari banjir, taufan, hurikan, ribut, letusan gunung berapi, gempa bumi, tanah runtuh, gelinciran tanah atau tenggelamnya tanah/bumi atau bencana alam yang lain Mogok, rusuhan dan kekecohan awam Pampasan untuk Masa Pembaikan yang Dinilai Pelepasan NCD tahun semasa Aksesori kenderaan (Pemain Multimedia, Bumbung/Kanopi) Penepian Naik Nilai
NOTA: Ia adalah suatu kesalahan di bawah undang-undang Republik Singapura untuk memasuki negara ini tanpa melanjutkan perlindungan liabiliti penumpang untuk insurans kenderaan anda. Tempoh Perlindungan ialah satu tahun. Anda perlu memperbaharui perlindungan insurans setiap tahun. Generali Insurance Malaysia Berhad (dahulunya dikenali sebagai AXA Affin General Insurance Berhad) No. Pendaftaran: 197501002042 (23820-W) No. Cukai: W10-1808-31015017 Alamat: Ground Floor, Wisma Boustead, 71 Jalan Raja Chulan, 50200 Kuala Lumpur, Malaysia T +603 2170 8282 F +603 2031 7282 E-mel: Laman Web: 1 daripada 5 Public
Manfaat-manfaat yang dibayar di bawah produk yang layak adalah dilindungi oleh PIDM sehingga had perlindungan. Sila rujuk Brosur Sistem Perlindungan Manfaat Takaful dan Insurans PIDM atau hubungi Generali Insurance Malaysia Berhad atau PIDM (layari 3. Apa itu SmartDrive - Sharing? SmartDrive - Sharing ialah lanjutan yang memberikan perlindungan semua-dalam-satu di bawah penggunaan E- hailing kepada anda, kenderaan anda dan pengguna jalan raya pihak ketiga lain. Dengan SmartDrive - Sharing, kenderaan anda dilanjutkan untuk melindungi: 1) Kerugian atau Kerosakan terhadap kereta anda sendiri 2) Liabiliti terhadap Pihak Ketiga 3) Liabiliti Undang-undang terhadap/untuk penumpang 4) Kemalangan Diri pemandu dengan skala berikut: Jadual Manfaat Manfaat Setiap Orang Had (RM) Kematian Akibat Kemalangan 10,000 Hilang Upaya Menyeluruh Kekal 10,000 Kehilangan kedua-dua tangan atau kedua-dua kaki 10,000 Kehilangan penglihatan kedua-dua mata 10,000 Kehilangan satu mata dan satu tangan atau satu kaki 10,000 Kehilangan satu tangan atau satu kaki 5,000 Kehilangan penglihatan satu mata 5,000 Perbelanjaan Perubatan 500 a) Berapa premium tambahan yang perlu saya bayar untuk SmartDrive - Sharing jika saya pemegang polisi SmartDrive - Private Car yang sedia ada? Premium tambahan ialah 50% daripada premium asas anda yang sedia ada selepas NCD ditambah RM28.50 b) Jika saya telah melanjutkan perlindungan cermin depan, radio/CD/sistem multimedia, mogok/rusuhan dan banjir/tanah runtuh dalam polisi SmartDrive - Private Car saya yang sedia ada, perlukah saya melanjutkan perlindungan untuk perkhidmatan e-hailing di bawah SmartDrive - Sharing? Tidak, sebarang manfaat yang dipilih dalam polisi SmartDrive - Private Car anda akan dilanjutkan ke perkhidmatan E-hailing secara automatik. c) Bolehkah saya menaikkan Jumlah Diinsuranskan untuk Kemalangan Diri Pemandu & Penumpang? Had Kemalangan Peribadi ditetapkan di bawah SmartDrive - Sharing. Walau bagaimanapun, jika anda memerlukan perlindungan insurans tambahan, anda boleh memilih untuk mendapatkan Smart Protection Personal Accident kami. d) Di manakah saya boleh dapatkan maklumat lanjut mengenai SmartDrive - Sharing? Maklumat lanjut boleh diperoleh daripada laman web dan risalah kami. 4. Berapa premium yang perlu saya bayar? Premium yang perlu anda bayar mungkin berbeza-beza bergantung kepada anda dan profil risiko kenderaan anda, kelayakan diskaun tanpa tuntutan (no-claim-discount [NCD]), manfaat pilihan yang diperlukan dan keperluan penaja jaminan kami. Contoh: Premium kasar untuk kereta persendirian baharu dengan jumlah diinsuranskan RM40,000 RM1,287.80 Perlindungan komprehensif: Kelayakan NCD (25%) RM 321.95 Perlindungan tambahan - Kerosakan cermin depan sehingga RM600 RM 90.00 Anggaran premium kasar termasuk komisen ejen tetapi tidak termasuk Cukai Perkhidmatan dan duti setem ialah RM1,055.85. Untuk jumlah sebenar, sila rujuk sebut harga. Jumlah diinsuranskan ini adalah berdasarkan nilai pasaran semasa kenderaan berdasarkan rujukan kepada sistem pangkalan data penilaian kenderaan yang diluluskan oleh PIAM. 5. Apakah yuran dan caj yang perlu saya bayar? i. Komisen dibayar kepada pengantara insurans (jika ada) 10% ii. Duti Setem iii. Cukai Perkhidmatan RM10 6% Public 2 daripada 5
6. Apakah terma dan syarat utama yang patut saya ketahui? Kewajipan pendedahan - Anda mesti mendedahkan semua fakta penting yang Anda tahu atau patut ketahui seperti aktiviti peribadi anda yang boleh mempengaruhi profil risiko. Anda mesti memastikan bahawa borang cadangan dilengkapkan dengan tepat kerana ia menjadi asas kontrak insurans. Tunai sebelum perlindungan - Premium penuh mesti dibayar kepada kami atau ejen sah kami yang mewakili kami sebelum perlindungan dapat diberikan. Insurans Terkurang/Terlebih - Anda mesti memastikan kenderaan anda diinsuranskan pada jumlah yang sesuai. Lebihan wajib - jika kereta anda dipandu oleh seseorang yang: a) Bawah usia 21 tahun atau b) Pemegang lesen "L" atau c) Pemegang lesen penuh kurang daripada 2 tahun atau d) Tidak dinamakan di dalam polisi anda Jumlah kerugian yang perlu anda tanggung ialah RM400 Tuntutan lebihan kerosakan a) Merujuk kepada jumlah lebihan yang anda telah bersetuju untuk membayar atas tuntutan kerosakan sendiri
seperti yang dinyatakan dalam Polisi anda semasa Tempoh perlindungan.
Tuntutan - Selepas kejadian yang boleh menjadi subjek tuntutan di bawah polisi, a) Sila buat laporan polis dalam tempoh 24 jam dan memaklumkan kepada kami dengan segera secara bertulis bersama maklumat lengkap b) Naik nilai akan digunakan untuk kenderaan anda yang berusia lima tahun ke atas c) Anda mungkin tidak berhak menerima NCD semasa pembaharuan polisi anda Nota: Senarai ini tidak menyeluruh. Sila rujuk kontrak polisi untuk senarai lengkap terma dan syarat di bawah polisi ini. 7. Berapa jumlah yang patut Anda insuranskan bagi kenderaan Anda di bawah Polisi Komprehensif atau Pihak Ketiga, Kebakaran dan Kecurian? Berikut adalah Jumlah Diinsuranskan yang perlu Anda pertimbangkan semasa menginsuranskan kenderaan Anda. Ini untuk memastikan kenderaan Anda tidak diinsuranskan secara lebih atau kurang. Nilai Pasaran Kami merujuk kepada Sistem Penilaian Pasaran Kenderaan Bermotor yang disediakan oleh Insurance Services Malaysia Berhad (ISM) untuk menentukan Jumlah Diinsuranskan bagi kenderaan Anda pada masa Anda membeli / memperbaharui polisi Anda, serta Nilai Pasaran pada masa kerugian. Ketika tuntutan dibuat, Nilai Pasaran kenderaan Anda akan ditentukan oleh ISM dan nilai ini akan diterima sebagai kos pembelian kenderaan sebagai ganti daripada buatan, model dan usia yang sama dengan kenderaan Anda pada masa kerugian. Nilai Dipersetujui Nilai ini ialah jumlah maksimum yang dibayar untuk kenderaan Anda, berdasarkan model dan tahun kenderaan Anda jika kenderaan Anda dicuri atau mengalami kerugian menyeluruh. Nilai ini akan dipersetujui pada permulaan polisi Anda dan akan digunakan sebagai dasar penyelesaian. Sekiranya tuntutan berlaku akibat kecurian atau kerugian menyeluruh, nilai ini akan menjadi jumlah pembayaran seperti yang dinyatakan dalam polisi Anda. Jumlah yang Diinsuranskan Sekiranya Nilai Pasaran tidak disediakan oleh Insurance Services Malaysia Berhad (ISM) untuk kenderaan Anda pada masa Anda membeli / memperbaharui Polisi Anda, Nilai Pasaran kenderaan Anda akan ditentukan oleh Pelaras Berdaftar. Nilai itu akan dipersetujui oleh kedua-dua Anda dan Kami untuk menjadi jumlah yang diinsuranskan. Jumlah yang Diinsuranskan mestilah mencukupi untuk menampung kos menggantikan kenderaan Anda sekiranya berlaku kecurian atau kerugian menyeluruh. 8. Bank saya meminta saya menginsuranskan kenderaan saya dengan jumlah yang lebih tinggi daripada jumlah diinsuranskan yang disyorkan apabila mengambil kira jumlah pinjaman saya. Bolehkah saya berbuat begitu? Anda dibenarkan untuk menginsuranskan kenderaan Anda pada jumlah diinsuranskan yang lebih tinggi daripada Nilai Pasaran yang disyorkan jika bank Anda meminta berbuat begitu. Walau bagaimanapun, sekiranya berlaku tuntutan, Anda hanya akan dibayar hingga Nilai Pasaran kenderaan pada masa terjadinya kerugian. 9. Bolehkah saya memilih untuk menginsuranskan kenderaan saya pada nilai yang saya anggap sesuai? Saya mengharapkan syarikat insurans untuk membayar jumlah yang saya insuranskan untuk kenderaan saya semasa membuat tuntutan. Untuk selamat, Anda patut menginsuranskan kenderaan Anda pada nilai pasaran semasa. Sekiranya berlaku tuntutan, Anda hanya akan dibayar nilai pasaran kenderaan Anda pada masa berlakunya kerugian dan tidak akan dibayar jumlah yang ditentukan oleh Anda. Sekiranya Anda menginsuranskan kenderaan anda secara berlebihan, Anda berisiko membayar premium yang lebih tinggi walaupun itu tidak perlu. Sekiranya Anda menginsuranskan kenderaan Anda secara kurang, ia akan dikenakan penalti di mana Anda harus menanggung sebahagian kerugian berkadaran dengan Peraturan Insurans Terkurang. 10. Bolehkah saya memilih untuk menghantar kereta saya ke tempat lain untuk pembaikan selepas kemalangan? Selepas kemalangan, anda boleh menghantar kereta anda ke mana-mana bengkel yang diluluskan berikut: Bengkel pembaikan kenderaan yang diluluskan oleh kami Public 3 daripada 5
Bengkel pembaikan kenderaan diberi kelulusan khas oleh kami (selain Bengkel Panel yang kami luluskan) Bengkel pembaikan kenderaan yang diluluskan oleh Persatuan Insurans Am Malaysia (PIAM) di bawah PIAM Approved Repairers Scheme (PARS) Walau bagaimanapun, kami menggalakkan anda untuk menghantar kereta anda ke Bengkel Panel kami untuk menikmati manfaat berikut: Kelajuan: Pembaikan kerosakan sehingga RM 10,000 akan siap dalam 5-10 hari bekerja Tiada kerumitan: Kemas kini status pembaikan, bantuan dalam pengumpulan dokumen, penghantaran percuma ke balai polis/bengkel, perkhidmatan pengambilan dan penghantaran kereta Keselamatan: Trak Generali Road Rescue yang berdedikasi untuk menyediakan keselamatan dan kemudahan Kualiti: Pembaikan dan mutu kerja yang berkualiti tinggi Nota: Senarai ini tidak menyeluruh. Sila rujuk kontrak polisi untuk senarai lengkap terma dan syarat di bawah polisi ini. Jaminan: Alat ganti asli dijamin dengan tempoh waranti 12 bulan Sekiranya anda lebih gemar menghantar kereta anda ke bengkel kenderaan yang tiada dalam Bengkel Panel kami yang diluluskan, sila ambil perhatian perkara berikut: Anda perlu menanggung penuh risiko dan akibat jika menghantar kereta anda ke bengkel tersebut (jika ada) Kami tidak mempunyai kawalan ke atas caj yang dikenakan oleh Bengkel Bukan Panel. Generali hanya akan membayar sehingga jumlah pembaikan yang setara di Bengkel Panel Anda tidak akan dapat menikmati perkhidmatan dan manfaat tambah nilai yang dinyatakan di atas yang disediakan oleh Bengkel Panel kami. Senarai Bengkel Panel boleh didapati di laman web kami: 11. Apakah pengecualian utama di bawah polisi ini? Polisi ini tidak melindungi kerugian tertentu, seperti: Kematian atau kecederaan anggota Anda sendiri akibat kemalangan kenderaan Kerugian, kerosakan atau liabiliti yang timbul akibat faktor semula jadi seperti banjir, ribut atau tanah runtuh. Liabiliti anda terhadap tuntutan daripada penumpang di dalam kenderaan anda Nota: Senarai ini tidak menyeluruh. Sila rujuk kontrak polisi untuk senarai lengkap pengecualian di bawah polisi ini. 12. Bolehkah saya membatalkan polisi saya? Anda boleh membatalkan polisi dengan memberikan notis bertulis dan Sijil Insurans asal Anda kepada Kami. Selepas pembatalan, sebarang bayaran balik premium adalah berdasarkan syarat yang ditetapkan dalam kontrak polisi. Sekiranya pembatalan yang diminta oleh Anda dilakukan dalam dua belas (12) bulan pertama Polisi Anda, bayaran balik Anda ialah perbezaan antara jumlah premium dan kadar jangka pendek lazim Kami yang dikira untuk masa Kami menanggung risiko sehingga tarikh Kami menerima Sijil Insurans atau Akuan Berkanun. Tempoh Insurans Pemulangan Premium Tidak melebihi 1 minggu 87.5% daripada jumlah premium Tidak melebihi 1 bulan 75.0% daripada jumlah premium Tidak melebihi 2 bulan 62.5% daripada jumlah premium Tidak melebihi 3 bulan 50.0% daripada jumlah premium Tidak melebihi 4 bulan 37.5% daripada jumlah premium Tidak melebihi 6 bulan 25.0% daripada jumlah premium Tidak melebihi 8 bulan 12.5% daripada jumlah premium Melebihi 8 bulan Tiada pemulangan premium dibenarkan Sekiranya pembatalan yang diminta oleh Anda dilakukan setelah Kereta Anda diinsuranskan secara berterusan dengan Kami (termasuk pembaharuan) untuk tempoh tidak kurang daripada dua belas (12) bulan di bawah Polisi ini, Anda akan berhak mendapat pemulangan premium untuk tempoh yang belum tamat yang dikira secara pro-rata dari tarikh Kami menerima Sijil Insurans atau Akuan Berkanun daripada Anda sehingga tarikh tamat Polisi. 13. Apa yang perlu saya lakukan sekiranya terdapat perubahan terhadap maklumat hubungan saya? Penting untuk anda memberitahu kami mengenai sebarang perubahan terhadap maklumat hubungan anda untuk memastikan anda menerima semua komunikasi pada masanya. Public 4 daripada 5
14. Di manakah boleh saya dapatkan maklumat lanjut? Sekiranya anda mempunyai sebarang pertanyaan, sila hubungi kami di: Generali Insurance Malaysia Berhad (dahulunya dikenali sebagai AXA Affin General Insurance Berhad) Reg No: 197501002042 (23820-W) Alamat: Ground Floor, Wisma Boustead, 71 Jalan Raja Chulan, 50200 Kuala Lumpur, Malaysia T +603 2170 8282 F +603 2031 7282 E Ejen sah: 15. Perlindungan Insurans serupa yang turut ditawarkan Sila hubungi cawangan dan ejen kami untuk perlindungan insurans lain yang ditawarkan Public 5 daripada 5